**Oliver Joakim Larsen** (s. 25. joulukuuta 1998 Aalborg, Tanska) on tanskalainen jääkiekkopuolustaja, joka pelaa SM-liigajoukkue Mikkelin Jukureissa.

Ura
---

### Seuraura

Larsen on Aalborg IK:n kasvatti. Hän debytoi seuran miesten kakkosjoukkueessa vain 15-vuotiaana Tanskan toiseksi korkeimmalla sarjatasolla maan I-divisioonassa kaudella 2013–2014, jolloin Larsen pelasi siellä 15 runkosarjaottelua tehopistein 1+2=3. Kaudeksi 2014–2015 hän siirtyi Odense Bulldogsin organisaatioon. Larsen debytoi AL-Bank Ligaenissa, jossa hän pelasi kaksi runkosarjaottelua ilman tehopisteitä. Larsen pelasi myös kaksi Tanskan Cupin ottelua ilman tehopisteitä. Suurimman osan kaudestaan hän pelasi Odensen kakkosjoukkueessa sarjatasoa alempana, jossa Larsen voitti Tanskan I-divisioonan pronssia. Hän pelasi osan kaudestaan myös sekä seuran U20- että U17-joukkueessa. Larsen voitti koko Tanskan U17-juniorisarjan puolustajien piste-, maali- ja syöttöpörssin tehoilla 13+16=29. Pudotuspeleissä hän voitti sarjan puolustajien piste- ja maalipörssin tehoilla 7+1=8.

Kausi 2015–2016 oli Larsenille varsinainen tulokaskausi Metal Ligaenissa (ent. AL-Bank Ligaen) ja hän pelasi Odense Bulldogsissa 35 runkosarjaottelua tehopistein 1+3=4 ja seitsemän playoff-ottelua ilman tehopisteitä. Larsen pelasi myös kuusi Metal Cupin ottelua tehden yhden maalin. Turnaus päättyi Bulldogsin voittoon. Hän pelasi osan kaudestaan vielä myös seuran U20-joukkueessa, jossa Larsen voitti Tanskan-mestaruuden. Kauden 2016–2017 hän pelasi kokonaan Metal Ligaenissa tehden 31 runkosarjaottelussa tehot 1+6=7 ja yhdeksässä playoff-ottelussa tehot 1+1=2.

Larsen siirtyi kaudeksi 2017–2018 Ruotsiin Leksands IF:n J20-joukkueeseen. Hän debytoi myös seuran miesten joukkueessa maan toiseksi korkeimmalla sarjatasolla HockeyAllsvenskanissa, jossa Larsen pelasi 16 runkosarjaottelua tehopistein 1+1=2 ja yhden nousukarsintasarjan ottelun ilman tehopisteitä. Kaudeksi 2018–2019 hän siirtyi vuoden mittaisella sopimuksella jatkamaan Allsvenskan-pelejään IK Panternin riveihin. Larsenin ensimmäinen kokonainen kausi sarjassa toi 51 runkosarjaottelussa tehot 5+12=17. Tammikuussa 2019 hän teki seuran kanssa vuoden mittaisen jatkosopimuksen, mutta Pantern ajautui kauden päätteeksi kuitenkin konkurssiin.

Kesällä 2019 NHL-varaamaton Larsen osallistui Toronto Maple Leafsin kehitysleirille. Kaudeksi 2019–2020 hän jatkamaan Allsvenskan-pelejään kaksivuotisella sopimuksella IF Björklöveniin. Kauden jälkeen, huhtikuussa 2020 Larsenin sopimus seuran kanssa kuitenkin purettiin, kun hän siirtyi kaudeksi 2020–2021 kaksivuotisella sopimuksella SHL:n nousijajoukkue IK Oskarshamniin. Larsenin ensimmäinen SHL-kausi toi 49 runkosarjaottelussa tehot 3+8=11. Kaudella 2021–2022, lokakuussa 2021 Oskarshamn lainasi hänet 18. joulukuuta asti kestävällä sopimuksella SM-liigajoukkue Mikkelin Jukureihin. Joulutauolla Larsen teki seuran kanssa kevääseen 2023 asti ulottuvan jatkosopimuksen.

Tammikuussa 2023 Larsen teki Jukureiden kanssa vuoden mittaisen jatkosopimuksen.

### Maajoukkueura

Larsen edusti Tanskaa Pekingin olympiakisoissa 2022 sekä MM-kilpailuissa vuosina 2019, 2021 ja 2022. Yhteensä hän on pelannut 57 A-maaottelua tehopistein 3+5=8. Larsen teki A-maajoukkuedebyyttinsä Euro Hockey Challengessa 6. huhtikuuta 2018 Grenoblessa Ranskaa vastaan. Hän keräsi ottelusta teholukeman –2 ja Larsen sai myös yhden kahden minuutin jäähyn koukkaamisesta. Ensimmäisen A-maajoukkuemaalinsa hän teki Nordic Cupissa 13. huhtikuuta 2022 Odensessa Suomea vastaan.

Larsen pelasi myös alle 20-vuotiaiden MM-kilpailuissa vuosina 2017 ja 2018. Hän pelasi myös alle 18-vuotiaiden MM-kilpailuissa vuonna 2016. Larsen on kuulunut valmistavissa otteluissa myös Tanskan alle 18-vuotiaiden maajoukkueen kapteenistoon.

Pelityyli
---------

Jukureiden kehityspäällikkö Mikko Hakkaraisen mukaan Larsen on jämäkkä kahden suunnan puolustaja.

Muuta
-----

Larsenin eno Frederik Åkesson on entinen Tanskan maajoukkueen puolustaja ja kapteeni, joka on luonut myöhemmin uraa valmennus- ja seurajohtotehtävissä. Åkesson on valittu Tanskan jääkiekon kunniagalleriaan. Frederikin poika ja Larsenin serkku Benjamin Åkesson pelasi kaudella 2020–2021 puolustajana Metal Ligaenia Odense Bulldogsissa. Hänen toinen serkkunsa Christoffer Åkesson pelaa hyökkääjänä Metal Ligaenia Frederikshavn White Hawksissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | AaB Ishockey II | Tanska I | 15 | 2 | 1 | 3 | 10 | 5 | 0 | 1 | 1 | 0 |
| 2014–2015 | Odense IK | Tanska I | 22 | 1 | 4 | 5 | 10 | 7 | 0 | 1 | 1 | 25 |
|  | Odense Bulldogs | Tanska | 2 | 0 | 0 | 0 | 0 | – | – | – | – | – |
| 2015–2016 | Odense IK | Tanska I | 10 | 0 | 7 | 7 | 8 | 3 | 0 | 1 | 1 | 0 | U18 | 7 | 0 | 1 | 1 | 4 |
|  | Odense Bulldogs | Tanska | 35 | 1 | 3 | 4 | 45 | 7 | 0 | 0 | 0 | 0 |
| 2016–2017 | Odense Bulldogs | Tanska | 31 | 1 | 6 | 7 | 68 | 9 | 1 | 1 | 2 | 2 | JMM | 5 | 0 | 1 | 1 | 0 |
| 2017–2018 | Leksands IF | SuperElit | 28 | 6 | 8 | 14 | 84 | 2 | 0 | 0 | 0 | 0 | JMM | 6 | 0 | 0 | 0 | 2 |
|  | Leksands IF | Allsvenskan | 16 | 1 | 1 | 2 | 4 | 1 | 0 | 0 | 0 | 0 |
| 2018–2019 | IK Pantern | Allsvenskan | 51 | 5 | 12 | 17 | 51 | – | – | – | – | – | MM | 7 | 0 | 1 | 1 | 2 |
| 2019–2020 | IF Björklöven | Allsvenskan | 46 | 4 | 10 | 14 | 30 | 2 | 0 | 0 | 0 | 0 |
| 2020–2021 | IK Oskarshamn | SHL | 49 | 3 | 8 | 11 | 33 | – | – | – | – | – | MM | 7 | 0 | 0 | 0 | 2 |
| 2021–2022 | IK Oskarshamn | SHL | 1 | 0 | 0 | 0 | 0 | – | – | – | – | – | OK | 5 | 0 | 0 | 0 | 4 |
|  | Jukurit | SM-liiga | 42 | 1 | 17 | 18 | 61 | 7 | 1 | 0 | 1 | 0 | MM | 7 | 1 | 1 | 2 | 4 |
| 2022–2023 | Jukurit | SM-liiga | 36 | 2 | 17 | 19 | 12 | – | – | – | – | – | MM | 1 | 0 | 0 | 0 | 0 |
| 2023–2024 | Jukurit | SM-liiga | 59 | 7 | 24 | 31 | 41 | 6 | 0 | 1 | 1 | 4 |
| 3 kautta | yhteensä | SM-liiga | 137 | 10 | 58 | 68 | 114 | 13 | 1 | 1 | 2 | 4 |
| 3 kautta | yhteensä | Tanska | 68 | 2 | 9 | 11 | 113 | 16 | 1 | 1 | 2 | 2 |
| 2 kautta | yhteensä | SHL | 50 | 3 | 8 | 11 | 33 | – | – | – | – | – |
| 3 kautta | yhteensä | Allsvenskan | 97 | 9 | 22 | 31 | 81 | 3 | 0 | 0 | 0 | 0 |

Lähteet
-------

* Oliver Larsen The Internet Hockey Databasessa (englanniksi)
* Oliver Larsen Eurohockey-sivustolla (englanniksi)
* Oliver Larsen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Oliver Larsen *Elite Prospects*. Everysport Media Group AB.  (englanniksi)
2. ↑  Elite Prospects - Denmark U17 Stats 2014-2015 *eliteprospects.com*. Everysport Media Group AB. Viitattu 28.10.2021. (englanniksi)
3. ↑  Elite Prospects - Denmark U17 Stats 2014-2015 *eliteprospects.com*. Everysport Media Group AB. Viitattu 28.10.2021. (englanniksi)
4. ↑  Karlsson, Måns: Uppgifter: JVM-backen klar för Pantern *hockeysverige.se*.  5.4.2018. Everysport Media Group AB. Viitattu 28.10.2021. (ruotsiksi)
5. ↑  Karlsson, Måns: De förlänger med unge dansken *hockeysverige.se*.  29.1.2019. Everysport Media Group AB. Viitattu 28.10.2021. (ruotsiksi)
6. ↑  Kågström, Rasmus: Allsvenska klubbens nyförvärv testas av klassiska NHL-klubben *hockeysverige.se*.  24.6.2019. Everysport Media Group AB. Viitattu 28.10.2021. (ruotsiksi)
7. ↑  Kassman, Mikael: Dansk landslagsman ansluter *bjorkloven.com*.  9.5.2019. Björklöven AB. Viitattu 28.10.2021. (ruotsiksi)
8. ↑  Kågström, Rasmus: Ytterligare en back lämnar "Löven" för SHL-spel *hockeysverige.se*.  25.4.2020. Everysport Media Group AB. Viitattu 28.10.2021. (ruotsiksi)
9. ↑  Backlund, Gustav: Oliver Larsen förstärker backsidan *ikoskarshamn.se*.  30.4.2020. Ishockeyklubben Oskarshamn. Viitattu 28.10.2021. (ruotsiksi)
10. 1 2  Määttä, Arto: Jukurit lainaa Oliver Larsenin Ruotsista puolustukseensa *Jatkoaika.com*.  11.10.2021. Jatkoaika r.y. Viitattu 28.10.2021.
11. ↑  Jukurit saa pitää peliaikakuninkaansa − Larsen jatkaa puolustuskalustossa *Jatkoaika.com*.  10.12.2021. Jatkoaika r.y. Viitattu 10.12.2021.
12. ↑  Toivanen, Tuomas: Jukurit teki jatkosopimuksia – Linus Nässén ja Oliver Larsen jatkavat Mikkelissä kaudella 2023–24 *Jatkoaika.com*.  4.1.2023. Jatkoaika r.y. Viitattu 4.1.2023.
13. ↑  France vs Denmark - EHC - Euro Hockey Challenge - boxscore *stats.pointstreak.com*.  6.4.2018. Pointstreak Sports Technologies Inc. Viitattu 28.10.2021.
14. ↑  Tulospalvelu *tulospalvelu.leijonat.fi*.  13.4.2022. Suomen Jääkiekkoliitto ry – Finlands Ishockeyförbund rf. Viitattu 28.5.2022.
15. ↑  Fredrik Åkesson *Elite Prospects*. Everysport Media Group AB.  (englanniksi)
16. ↑  Benjamin Åkesson *Elite Prospects*. Everysport Media Group AB.  (englanniksi)
17. ↑  Christoffer Åkesson *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä